**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: 52/557-300 Fax: 52/557-302**

***K I V O N A T***

Hajdúszoboszló Város Önkormányzata Képviselő-testületének 2022. szeptember 13-án tartott rendkívüli nyilvános ülésének jegyzőkönyvéből

**(Napirend.)**

**202/2022. (IX. 13.) Képviselő-testületi határozat**

Hajdúszoboszló Város Önkormányzatának Képviselő-testülete az alábbi napirendet fogadja el:

**NAPIREND:**

1. Előterjesztés földgáz közbeszerzéshez többlet fedezet biztosításáról.

Előadó: városfejlesztési irodavezető

Határidő: azonnal

Felelős: polgármester

**(Előterjesztés földgáz közbeszerzéshez többlet fedezet biztosításáról.)**

**203/2022. (IX. 13.) Képviselő-testületi határozat**

Hajdúszoboszló Város Önkormányzatának Képviselő-testülete a szükséges többletfedezetet – a beérkezett árajánlat magas összegére tekintettel - nem biztosítja a földgáz közbeszerzési eljárás eredményes kihirdetéséhez.

Hajdúszoboszló Város Önkormányzatának Képviselő-testülete felhatalmazza a polgármestert, hogy - a kialakult rendkívüli energiahelyzet okán - szükség szerint döntsön a 2022. október 1-jétől megvásárlandó földgáz beszerzési eljárásának típusáról.

Hajdúszoboszló Város Önkormányzatának Képviselő-testülete a kiválasztott eljárástípusnak megfelelően módosítja Hajdúszoboszló Város Önkormányzatának közbeszerzési tervét.

Amennyiben az újonnan lefolytatandó eljárásban beérkezett ajánlatnak megfelelő fedezet nem áll rendelkezésre a város 2022. évi költségvetésében, Hajdúszoboszló Város Önkormányzatának Képviselő-testülete felkéri a polgármestert, hogy a meghozandó döntés érdekében a Képviselő-testület ülését haladéktalanul hívja össze.

Határidő: azonnal

Felelős: polgármester, jegyző

K.m.f.

 ***Czeglédi Gyula sk. dr. Sléder Tamás sk.***

 ***polgármester aljegyző***

A kivonat hiteléül:

Hajdúszoboszló, 2022. 10. 11.

*Molnár Viktória leíró*